CELEX: 32016R0568
Language: lt
Date: 2016-01-29 00:00:00
Title: 2016 m. sausio 29 d. Komisijos deleguotasis reglamentas (ES) 2016/568, kuriuo Europos Parlamento ir Tarybos reglamentas (ES) Nr. 1303/2013 papildomas nuostatomis dėl sąlygų ir procedūrų, skirtų nustatyti, ar valstybės narės turi kompensuoti su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu susijusias nesusigrąžinamas sumas

13.4.2016   
            
            
               LT
            
            
               Europos Sąjungos oficialusis leidinys
            
            
               L 97/1
            
         KOMISIJOS DELEGUOTASIS REGLAMENTAS (ES) 2016/568
   2016 m. sausio 29 d.
   kuriuo Europos Parlamento ir Tarybos reglamentas (ES) Nr. 1303/2013 papildomas nuostatomis dėl sąlygų ir procedūrų, skirtų nustatyti, ar valstybės narės turi kompensuoti su Europos regioninės plėtros fondu, Europos socialiniu fondu, Sanglaudos fondu ir Europos jūrų reikalų ir žuvininkystės fondu susijusias nesusigrąžinamas sumas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 122 straipsnio 2 dalies penktą pastraipą,
   kadangi:
   
               (1)
            
            
               remiantis Reglamento (ES) Nr. 1303/2013 122 straipsnio 2 dalies ketvirta pastraipa, jeigu paramos gavėjui neteisėtai išmokėtos sumos susigrąžinti neįmanoma ir tai įvyko dėl valstybės narės kaltės arba aplaidumo, valstybė narė yra atsakinga už atitinkamos sumos grąžinimą į Sąjungos biudžetą;
            
         
               (2)
            
            
               nesusigrąžinamos sumos kiekvieno prioriteto lygmeniu nustatomos nesusigrąžinamų sumų dokumente, kurį tvirtinančioji institucija kasmet nuo 2016 iki 2025 m. imtinai Komisijai pateikia kaip dalį metinių sąskaitų pagal Reglamento (ES) Nr. 1303/2013 137 straipsnio 1 dalies b punktą ir 138 straipsnio a punktą. Tame dokumente taip pat turėtų būti pateikiama aiški informacija apie sumas, kurios, valstybės narės manymu, neturėtų būti grąžintos į Sąjungos biudžetą, ir visų pirma nurodomos administracinės ir teisinės priemonės, kurių valstybė narė ėmėsi, kad veiksmingai susigrąžintų nesusigrąžinamas sumas. Tačiau kadangi tame dokumente nurodomos sumos, anksčiau įtrauktos į Komisijai pateiktas patvirtintas sąskaitas, jis pirmą kartą turėtų būti pateikiamas 2017 m.;
            
         
               (3)
            
            
               remiantis Reglamento (ES) Nr. 1303/2013 126 straipsnio b punktu ir 137 straipsnio 1 dalimi, atskaitymų, atliktų prieš pateikiant patvirtintas sąskaitas, negalima laikyti susigrąžinimu, jeigu jie susiję su išlaidomis, įtrauktomis į konkrečių ataskaitinių metų, kurių sąskaitos rengiamos, galutinę tarpinio mokėjimo paraišką. Todėl turėtų būti aiškiai nurodyta, kad pagal šį deleguotąjį reglamentą teikiama informacija apie nesusigrąžinamas sumas turėtų būti susijusi tik su sumomis, jau įtrauktomis į Komisijai anksčiau pateiktas patvirtintas sąskaitas;
            
         
               (4)
            
            
               kad Komisija galėtų nuspręsti, ar nesusigrąžinamos sumos turėtų būti grąžinamos į Sąjungos biudžetą, valstybės narės turėtų reikiamą kiekvieno veiksmo ir paramos gavėjo lygmens informaciją pateikti iki Europos Parlamento ir Tarybos reglamento (ES, Euratomas) Nr. 966/2012 (2) 59 straipsnio 5 dalyje nustatyto sąskaitų pateikimo termino. Pagal tą nuostatą turėtų būti įmanoma pratęsti ir nesusigrąžinamų sumų dokumentui taikomą terminą;
            
         
               (5)
            
            
               reikia nustatyti kriterijus, kuriais remdamasi Komisija galėtų įvertinti, ar esama valstybės narės kaltės arba aplaidumo administracinėmis ir teisinėmis priemonėmis susigrąžinant lėšas. Atitiktis vienam ar keliems iš šių kriterijų savaime neturėtų reikšti, kad valstybė narė iš tiesų yra kalta ar aplaidi;
            
         
               (6)
            
            
               siekiant užtikrinti teisinį tikrumą, Komisija turėtų vertinimą atlikti iki nustatyto termino, o valstybės narės turėtų į Komisijos vertinimą reaguoti iki kito nustatyto termino. Dėl tų pačių priežasčių Komisija turėtų turėti galimybę vertinimą atlikti net jei valstybė narė nepateikė papildomos informacijos. Tačiau atvejais prieš bankrotą arba įtariamo sukčiavimo atvejais, kaip nurodyta Reglamento (ES) Nr. 1303/2013 122 straipsnio 2 dalies trečioje pastraipoje, terminai neturėtų būti taikomi;
            
         
               (7)
            
            
               pagal Reglamento (ES) Nr. 1303/2013 122 straipsnio 2 dalies ketvirtos pastraipos antrą sakinį valstybė narė gali nuspręsti iš paramos gavėjo nesusigrąžinti atitinkamais ataskaitiniais metais veiksmo lygmeniu neteisėtai išmokėtos sumos, kuri, neskaitant palūkanų, neviršija 250 EUR fondų įnašo. Tokiu atveju suma neturi būti grąžinta į Sąjungos biudžetą. Pateikti informacijos apie tokias de minimis sumas nebus reikalaujama;
            
         
               (8)
            
            
               Europos teritorinio bendradarbiavimo tikslo programoms taikomu Europos Parlamento ir Tarybos reglamentu (ES) Nr. 1299/2013 (3) kitokia sistema, susijusi su Reglamento (ES) Nr. 1303/2013 122 straipsnio 2 dalies ketvirtos pastraipos antrame sakinyje nurodytomis sumomis, nėra nustatoma. Todėl konkrečioje Europos teritorinio bendradarbiavimo programoje dalyvaujančios valstybės narės ir trečiosios šalys gali pačios nuspręsti, kad nei pagrindinis paramos gavėjas, nei programos vadovaujančioji institucija neprivalo sugrąžinti neteisėtai išmokėtos sumos, kuri, neskaitant palūkanų, neviršija 250 EUR fondų įnašo,
            
         PRIĖMĖ ŠĮ REGLAMENTĄ:
   1 straipsnis
   Informacijos apie nesusigrąžinamas sumas teikimas
   1.   Jeigu valstybė narė mano, kad paramos gavėjui neteisėtai išmokėta suma, anksčiau įtraukta į Komisijai pateiktas patvirtintas sąskaitas, yra nesusigrąžinama, ir yra padariusi išvadą, kad ši suma neturėtų būti grąžinta į Sąjungos biudžetą, tvirtinančioji institucija Komisijai teikia prašymą patvirtinti tokią išvadą.
   2.   1 dalyje nurodytą kiekvieno veiksmo lygmens prašymą tvirtinančioji institucija teikia šio reglamento priede nustatytos formos, naudodamasi Reglamento (ES) Nr. 1303/2013 74 straipsnio 4 dalyje nurodyta elektroninio keitimosi duomenimis sistema.
   3.   Valstybė narė pagal 1 ir 2 dalis parengtą prašymą dėl praėjusių ataskaitinių metų teikia kasmet nuo 2017 iki 2025 m. imtinai iki vasario 15 d. Atitinkamos valstybės narės prašymu Komisija gali išimties tvarka terminą pratęsti iki kovo 1 d.
   2 straipsnis
   Valstybių narių kaltės arba aplaidumo nustatymo sąlygos
   Šie kriterijai rodo valstybės narės kaltę arba aplaidumą:
   
               a)
            
            
               valstybė narė nepateikė administracinių ir teisinių priemonių, kurių ėmėsi atitinkamai sumai susigrąžinti (arba paramos lygiui sumažinti ar paramai panaikinti, arba pagal Reglamento (ES) Nr. 1303/2013 125 straipsnio 3 dalies c punktą pateiktam dokumentui atsiimti, jeigu tokiam atsiėmimui taikoma atskira tvarka), aprašymo su nurodytomis datomis;
            
         
               b)
            
            
               valstybė narė nepateikė pirmojo ir visų paskesnių vykdomųjų raštų sumoms išieškoti kopijų (ir rašto, kuriuo sumažinamas paramos lygis ar parama panaikinama, arba atsiimamas pagal Reglamento (ES) Nr. 1303/2013 125 straipsnio 3 dalies c punktą pateiktas dokumentas, jeigu tokiam atsiėmimui taikoma atskira tvarka, kopijos);
            
         
               c)
            
            
               valstybė narė nenurodė paskutinio viešojo įnašo mokėjimo konkretų veiksmą vykdančiam paramos gavėjui datos ir nepateikė šio mokėjimo įrodymo kopijos;
            
         
               d)
            
            
               nustačius pažeidimą, valstybė narė dar vieną ar kelis kartus neteisėtai sumokėjo paramos gavėjui už veiksmo dalį, kuri yra susijusi su pažeidimu;
            
         
               e)
            
            
               valstybė narė nenusiuntė rašto, kuriuo sumažinamas paramos lygis arba atsiimamas pagal Reglamento (ES) Nr. 1303/2013 125 straipsnio 3 dalies c punktą pateiktas dokumentas, jeigu tokiam atsiėmimui taikoma atskira tvarka, arba nepriėmė tinkamo sprendimo per 12 mėnesių nuo pažeidimo nustatymo;
            
         
               f)
            
            
               valstybė narė nepradėjo susigrąžinimo procedūros per 12 mėnesių po to, kai subsidija buvo galutinai sumažinta arba panaikinta (po administracinio ar teismo proceso arba su paramos gavėjo sutikimu);
            
         
               g)
            
            
               valstybė narė neišnaudojo visų pagal nacionalinę institucinę ir teisinę sistemą užtikrinamų susigrąžinimo galimybių;
            
         
               h)
            
            
               prireikus valstybė narė nepateikė dokumentų, susijusių su nemokumo ir bankroto procedūromis;
            
         
               i)
            
            
               valstybė narė pagal 3 straipsnį neatsakė į Komisijos prašymą pateikti papildomos informacijos.
            
         3 straipsnis
   Nustatymo, ar valstybės narės turi kompensuoti nesusigrąžinamą sumą, tvarka
   1.   Remdamasi pagal šio reglamento 1 straipsnį valstybės narės pateikta informacija, Komisija vertina kiekvieną atvejį, kad nustatytų, ar suma nesusigrąžinta dėl valstybės narės kaltės arba aplaidumo, tinkamai atsižvelgdama į konkrečias aplinkybes ir tos valstybės narės institucinę ir teisinę sistemą. Jeigu tenkinamas vienas ar keli 2 straipsnyje išvardyti kriterijai, Komisija vis vien gali padaryti išvadą, kad valstybės narės kaltės arba aplaidumo nėra.
   2.   Iki metų, kuriais teikiamos sąskaitos, gegužės 31 d. Komisija gali:
   
               a)
            
            
               raštu paprašyti valstybės narės pateikti papildomos informacijos apie administracines ir teisines priemones, kurių imtasi siekiant susigrąžinti paramos gavėjams neteisėtai išmokėtą Sąjungos įnašą, arba
            
         
               b)
            
            
               raštu paprašyti valstybės narės tęsti susigrąžinimo procedūrą.
            
         Komisijai pasirinkus pirmos pastraipos a punkte nurodytą alternatyvą, taikomos 5–8 dalys.
   3.   Jeigu Komisija nesilaiko 2 dalies nuostatų ir joje nustatyto termino, valstybė narė Sąjungos įnašo nekompensuoja.
   4.   2 dalies a ir b punktuose nustatytas terminas netaikomas prieš bankrotą įvykdytiems pažeidimams arba įtariamo sukčiavimo atvejams.
   5.   Valstybė narė į Komisijos prašymą pateikti informacijos, išsiųstą pagal 2 dalį, atsako per tris mėnesius.
   6.   Jeigu valstybė narė papildomos informacijos, kurios paprašyta pagal 2 dalį, nepateikia, Komisija toliau atlieka vertinimą remdamasi turima informacija.
   7.   Per tris mėnesius po to, kai gavo valstybės narės atsakymą, arba, jei atsakymo nepateikta, iki termino Komisija valstybei narei praneša, jeigu padaro išvadą, kad valstybė narė turėtų kompensuoti Sąjungos įnašą, ir išdėsto tą jos išvadą pagrindžiančius argumentus, taip pat paprašo valstybės narės per du mėnesius pateikti savo pastabas. Jeigu Komisija nesilaiko pirmesnio sakinio nuostatų ir jame nustatyto termino, valstybė narė Sąjungos įnašo nekompensuoja.
   8.   Per šešis mėnesius po 7 dalyje nustatyto valstybės narės pastabų teikimo termino Komisija užbaigia vertinimą remdamasi turima informacija ir, jeigu nekeičia savo išvados, kad valstybė narė turi kompensuoti Sąjungos įnašą, priima sprendimą. Jeigu Komisija nesilaiko pirmesnio sakinio nuostatų ir jame nustatyto termino, valstybė narė Sąjungos įnašo nekompensuoja.
   Apskaičiuojant valstybės narės kompensuotiną Sąjungos įnašą, taikoma kiekvieno prioriteto lygmens bendro finansavimo norma, nustatyta teikiant prašymą galiojusiame finansavimo plane.
   4 straipsnis
   Informacijos apie 250 EUR fondų įnašo neviršijančias nesusigrąžintas sumas teikimas
   Jeigu valstybė narė nusprendžia iš paramos gavėjo nesusigrąžinti atitinkamais ataskaitiniais metais veiksmo lygmeniu neteisėtai išmokėtos sumos, kuri, neskaitant palūkanų, neviršija 250 EUR fondų įnašo, pagal šį reglamentą Komisijai nereikia pateikti jokios informacijos.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 29 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 320.
   
      (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).
   
      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų (OL L 347, 2013 12 20, p. 259).
   
      PRIEDAS
      
         Informacijos apie nesusigrąžinamas sumas teikimas
      
      
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g
               
               
                  h
               
               
                  i
               
               
                  j
               
               
                  k
               
               
                  l
               
               
                  m
               
               
                  n
               
               
                  o
               
               
                  p
               
               
                  q
               
            
                  Prioritetas (1)
                  
               
               
                  Veiksmo pavadinimas ir IT identifikavimo numeris
               
               
                  Paramos gavėjo pavadinimas
               
               
                  Paskutinio viešojo įnašo mokėjimo paramos gavėjui už atitinkamą veiksmą data ir įrodymas
               
               
                  Pažeidimo pobūdis (pobūdį nustato valstybė narė)
               
               
                  Pažeidimą nustačiusi institucija (nurodyti: VI, TI, AI ar kita, arba pateikti ES institucijos pavadinimą)
               
               
                  Pažeidimo nustatymo data (2)
                  
               
               
                  Visos nesusigrąžinamomis pripažintos išlaidos
               
               
                  Nesusigrąžinamomis pripažintas sumas atitinkančios viešosios išlaidos
               
               
                  Nesusigrąžinamo Sąjungos įnašo suma (3)
                  
               
               
                  Ataskaitiniai metai, kuriais deklaruotos nesusigrąžinamą Sąjungos įnašą atitinkančios išlaidos
               
               
                  Susigrąžinimo procedūros inicijavimo data
               
               
                  Pirmojo ir paskesnių vykdomųjų raštų sumoms išieškoti kopijos (4)
                  
               
               
                  Data, kada suma buvo pripažinta nesusigrąžinama
               
               
                  Nesusigrąžinimo priežastis (5)
                  
               
               
                  Jei taikoma, su bankroto procedūromis susiję dokumentai
               
               
                  Nurodyti, ar Sąjungos įnašas turėtų būti padengtas iš Sąjungos biudžeto (T/N) (6)
                  
               
            
                  
                     <type=„S“ maxlength=„500“ input=„S“>
                  
               
               
                  
                     <type=„S“ maxlength=„250“ input=„M“>
                      (7)
                  
               
               
                  
                     <type=„S“ maxlength=„250“ input=„M“>
                  
               
               
                  
                     <type=„D“ input=„M“> + <ATT>
                  
               
               
                  
                     <type=„S“ maxlength=„250“ input=„M“>
                  
               
               
                  
                     <type=„S“ maxlength=„250“ input=„M“>
                  
               
               
                  
                     <type=„D“ input=„M“>
                  
               
               
                  
                     <type=„Cu“ input=„M“>
                  
               
               
                  
                     <type=„Cu“ input=„M“>
                  
               
               
                  
                     <type=„Cu“ input=„M“>
                  
               
               
                  
                     <type=„D“ input=„S“>
                  
               
               
                  
                     <type=„D“ input=„M“>
                  
               
               
                  
                     <ATT>
                  
               
               
                  
                     <type=„D“ input=„M“>
                  
               
               
                  
                     <type=„S“ maxlength=„500“ input=„M“>
                  
               
               
                  
                     <ATT>
                  
               
               
                  
                     <type=„B“ input=„M“>
                  
               
            
                  1 pr.
               
               
                  1 v.
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  2 v.
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Tarpinė suma
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
                  2 pr.
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Tarpinė suma
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
                  n pr.
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  
                     Tarpinė suma
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                     Iš viso
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                  
                     <type=„Cu“ input=„G“>
                  
               
               
                   
               
            
         (1)  Atitinka informaciją apie prioritetą, pateiktą sąskaitose pagal Komisijos įgyvendinimo reglamento (ES) Nr. 1011/2014 VII priedo 5 priedėlį. Ataskaitos teikiamos prioriteto lygmeniu ir, jei taikoma, regiono kategorijos lygmeniu.
      
         (2)  Diena, kurią buvo priimta pirminė administracinės arba teisminės institucijos išvada dėl pažeidimo.
      
         (3)  Apskaičiuota atsižvelgiant į prioriteto lygmens bendro finansavimo normą, nustatytą teikiant prašymą galiojusiame finansavimo plane.
      
         (4)  Be to, jei taikoma, rašto, kuriuo sumažinamas paramos lygis ir (arba) parama panaikinama, ir (arba) atsiimamas pagal Reglamento (ES) Nr. 1303/2013 125 straipsnio 3 dalies c punktą pateiktas dokumentas, kopija.
      
         (5)  Nurodyti, ar nesusigrąžinimo priežastis – paramos gavėjo bankrotas. Jei taip nėra, nurodoma esama priežastis.
      
         (6)  Pateikusi prašymą Sąjungos įnašą padengti iš Sąjungos biudžeto, valstybė narė patvirtina išnaudojusi visas pagal nacionalinę institucinę ir teisinę sistemą užtikrinamas susigrąžinimo galimybes.
      
         (7)  Laukelių ypatybių paaiškinimas: tipas (angl. type): N – numeris (angl. Number), D – data (angl. Date), S – eilutė (angl. String), Cu – valiuta (angl. Currency), B – loginė reikšmė (angl. Boolean); įvestis (angl. input): M – rankinė (angl. Manual), S – atrankinė (angl. Selection), G – sugeneruota sistemos (angl. Generated by system); „maxlength“ = didžiausias simbolių, įskaitant tarpus, skaičius; ATT – pridedami dokumentai (angl. Attachments).